نسیم حجازی

نسیم حجازی، اردو کے مشہور ناول نگار تھے جو تاریخی ناول نگاری کی صف میں اہم مقام رکھتے ہیں۔

 حالات زندگی 
ان کا اصل نام شریف حسین تھا لیکن وہ زیادہ تر اپنے قلمی نام "نسیم حجازی" سے معروف ہیں۔ وہ تقسیم ہند سے قبل پنجاب کے ضلع گرداسپور میں 1914ء میں پیدا ہوئے۔ برطانوی راج سے آزادی کے وقت ان کا خاندان ہجرت کر کے پاکستان آگیا اور باقی کی زندگی انھوں نے پاکستان میں گزاری۔ وہ مارچ 1996ء میں اس جہان فانی سے کوچ کر گئے۔ ان کے ناول مسلمانوں کے عروج و زوال کی تاریخ پر مبنی ہیں جنھوں نے اردو خواں طبقے کی کئی نسلوں پر اپنے اثرات چھوڑے ہیں۔ وہ صرف تاریخی واقعات بیان کر کے نہیں رہ جاتے بلکہ حالات کی ایسی منظر کشی کرتے ہیں کہ قاری خود کو کہانی کا حصہ محسوس کرنے لگتا ہے اور ناول کے کرداروں کے مکالموں سے براہ راست اثر لیتا ہے۔

 عملی زندگی کا آغاز 
نسیم حجازی نے اپنی عملی زندگی کا آغاز صحافت کے شعبے سے کیا اور ہفت روزہ تنظیم کوئٹہ، روزنامہ حیات کراچی، روزنامہ زمانہ کراچی، روزنامہ تعمیر راولپنڈی اور روزنامہ کوہستان راولپنڈی سے وابستہ رہے۔ انھوں نے بلوچستان اور شمالی سندھ میں تحریک پاکستان کو مقبول عام بنانے میں تحریری جہاد کیا اور بلوچستان کو پاکستان کا حصہ بنانے میں فعال کردار ادا کیا۔

نسیم حجازی کی اصل وجہ شہرت ان کی تاریخی ناول نگاری ہے جن میں داستان مجاہد، انسان اور دیوتا، محمد بن قاسم، آخری چٹان ، شاہین ، خاک اور خون ، یوسف بن تاشقین، آخری معرکہ، معظم علی  اور تلوار ٹوٹ گئی، قیصر و کسریٰ، قافلہ حجاز اور اندھیری رات کے مسافر کے نام شامل ہیں۔ اس کے علاوہ انھوں نے طنز و مزاح کے موضوع پر پورس کے ہاتھی، ثقافت کی تلاش، سفید جزیدہ اور سوسال بعد نامی کتابیں بھی تحریر کیں۔ ان کا ایک سفر نامہ پاکستان سے دیار حرم تک بھی اشاعت پزیر ہو چکا ہے۔ نسیم حجازی کی تصانیف کا کئی زبانوں میں ترجمہ ہوا اور ان پر آخری چٹان اور شاہین نامی دو ڈراما سیریل بھی نشر ہوئے جبکہ ان کے ایک اور ناول خاک اور خون پر فلم بھی بنائی گئی۔

 نسیم حجازی کی تصانیف 
نسیم حجازی کی 21 کتابیں اردو میں مشہور ہیں، جن کی فہرست درج ذیل ہے۔ انھوں نے بنگالی زبان میں کتابیں بھی لکھیں۔

 نام صنف  دور/واقعاتایڈیشنز کی تعدادتاریخ خاک اور خون  ناول  برطانوی راج، تقسیم ہند، تحریک پاکستان     51950یوسف بن تاشفین ناول  اندلس، طوائف الملوکی کا پہلا دور، دولت مرابطین، استرداد7 آخری چٹان  ناول  – خوارزمیہ پر منگول حملہ، سقوط بغداد (خلافت عباسیہ  کا خاتمہ)71963 آخری معرکہ  ناول  محمود غزنوی کے ہندوستان پر حملوں سے متعلق3اندھیری رات کے مسافر  ناول  استرداد، سقوط غرناطہ71988 کلیسا اور آگ  ناول  مسلمانوں کا اندلس سے انخلاء-اندھیری رات کے مسافر کا اگلا حصہ51996 معظم علی  ناول  برطانوی راج,، جنگ پلاسی، تیسری جنگ پانی پت، اینگلو میسور جنگیں (سلطان حیدر علی کا دورِ حکومت)61982 اور تلوار ٹوٹ گئی  ناول  اینگلو میسور جنگیں (ٹیپو سلطان)کا دور۔ معظم علی کا اگلا حصہ41994 داستان مجاہد  ناول خلافت امویہ- فتح اندلس، فتح سندھ، , فتح وسط ایشیاء اور فتح المغرب۔51994 انسان اور دیوتا  ناول  قدیم ہندوستان-برہمن اورکھشتری ذات کے لوگوں کے شودروں پر مظالم3 محمد بن قاسم ناول  فتح سندھ61950 پاکستان سے دیار حرم تک  سفر نامہ  پردیسی درخت  ناول  برطانوی راج، تقسیم ہند سے چند سال قبل2 گمشدہ قافلے  ناول  برطانوی راج، تقسیم ہند، تحریک پاکستان-(پردیسی درخت سے پیوستہ)2 پورس کے ہاتھی  ڈراما  پاک بھارت جنگ 1965ء2 قافلئہ حجاز  ناول  خلافت راشدہ، فتح ایران41988 قیصر و کسرٰی  ناول  بازنطینی ساسانی جنگ، جزیرہ نما عرب میں ترویج اسلام71926ثقافت کی تلاش  ڈراما، طنز و مزاح3شاہینناول  استرداد، سقوط غرناطہ اندلس کے نوجوان حریت پسند بدربن مغیرہ کی داستان81987 سو سال بعد  ناول، طنزومزاح3 سفید جزیرہ  ناول، طنزومزاح3بدر بن مغیرہ:
اندلس کا شاہین، نبیل ایس اختر (مترجم)

 وفات 
نسیم حجازی 2 مارچ 1996ء کو  راولپنڈی میں وفات پا گئے۔  وہ اسلام آباد کے مرکزی قبرستان میں مدفون ہیں۔

 مزید دیکھیے 
 خاک اور خون
 شاہین (ناول)

 روابط 
نسیم حجاری کے ناولوں پر پی ایچ ڈی کا ایک مقالہ

 حوالہ جات 
زمرہ:ادب
زمرہ:اردو تاریخی ناول نگار
زمرہ:اردو سفر نامہ نگار
زمرہ:اردو ناول نگار
زمرہ:بیسویں صدی کے اردو مصنفین
زمرہ:بیسویں صدی کے ناول نگار
زمرہ:پاکستانی اردو مصنفین
زمرہ:پاکستانی تاریخی ناول نگار
زمرہ:پاکستانی ڈراما نگار اور ڈراما نویس
زمرہ:پاکستانی سفر نامہ نگار
زمرہ:پاکستانی مصنفین
زمرہ:پاکستانی ناول نگار
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:ضلع گرداسپور کی شخصیات
زمرہ:1910ء کی دہائی کی پیدائشیں
زمرہ:1914ء کی پیدائشیں
زمرہ:1996ء کی وفیات

زمرہ:کارکنان تحریک پاکستان
زمرہ:پاکستانی صحافی